Digriet tal-Qorti tal-Ġustizzja (Is‑Seba’ Awla) tal‑1 ta’ Diċembru 2023 –EV (Prekursuri tad-droga)
(Kawża C‑174/22) (1)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Prekursuri tad-droga – Deċiżjoni Qafas 2004/757/ĠAI – Artikolu 2(1)(d) – Persuna involuta fit-trasport u fid-distribuzzjoni ta’ prekursuri użati għall-produzzjoni jew għall-manifattura illegali ta’ droga – Regolament (KE) Nru 273/2004 – Sustanzi skedati – Artikolu 2 – Kunċett ta’ ‘operatur’ – Artikolu 8(1) – Elementi li jissuġġerixxu li sustanzi skedati setgħu inbidlitilhom ir-rotta għall-manifattura illegali ta’ narkotiċi jew sustanzi psikotropiċi – Obbligu ta’ notifika ta’ dawn l-elementi – Kunċett ta’ ‘element’ – Portata”
1.      Domandi preliminari – Risposta li tista’ tiġi dedotta kjarament mill-ġurisprudenza – Applikazzjoni tal-Artikolu 99 tar-Regoli tal-Proċedura
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 99)
(ara l-punti 35 u 36)
2.      Approssimazzjoni tal-leġiżlazzjonijiet – Kontroll tal-kummerċ tal-prekursuri tad-droga – Regolament Nru 273/2004 – Kamp ta’ applikazzjoni – Persuna li jkollha, fil-kuntest ta’ attività illegali, pussess ta’ sustanzi skedati fl-Unjoni – Esklużjoni – Persuna li kellha fil-pussess is-sustanzi mingħajr awtorizzazzjoni jew reġistrazzjoni – Assenza ta’ effett
(Regolament tal-Parlament Ewropew u tal-Kunsill Nru 273/2004, premessi 1 sa 6 u Anness I)
(ara l-punti 39 sa 48, u d-dispożittiv)
Dispożittiv
Ir-Regolament (KE) Nru 273/2004 tal-Parlament Ewropew u tal-Kunsill tal‑11 ta’ Frar 2004 dwar prekursuri tad-droga, kif emendat bir-Regolament (UE) Nru 1258/2013 tal-Parlament Ewropew u tal-Kunsill tal‑20 ta’ Novembru 2013,
għandu jiġi interpretat fis-sens li:
ma japplikax għal sitwazzjoni li fiha persuna hija fil-pussess, fil-kuntest ta’ attività illegali, ta’ sustanzi skedati taħt il-kategorija 3 tal-Anness I ta’ dan ir-regolament. Il-fatt li dik il-persuna kellha tali sustanzi mingħajr awtorizzazzjoni jew reġistrazzjoni huwa irrilevanti f’dan ir-rigward.
1      ĠU C 191, 10.5.2022.